钦定古今图书集成/理学汇编/经籍典/第088卷 > 日知录 > 《上九弗损益之》
## 钦定古今图书集成/理学汇编/经籍典/第088卷 > 日知录 > 《上九弗损益之》

有天下，而欲厚民之生，正民之德，岂必自损以益人
哉？不违农时，谷不可胜食也；数罟不入洿池，鱼鳖不
可胜食也。斧斤以时入山林，材木不可胜用也。所谓
弗损益之者也。皇建其有极，敛时五福，用敷锡厥庶
民。《诗》曰：“奏格无言，时靡有争。”是故君子不赏而民劝，
不怒而民威于𫓧钺，所谓弗损益之者也。以天下为
一家，中国为一人，其道在是矣。

也；在有事之国而迁楚，从子西之言而迁于鄀是也，
皆中行告公之益也。